ארז גולן

ארז גולן (נולד ב-1972) הוא אמן ישראלי העוסק בצילום ובצילום דיגיטלי.

== ביוגרפיה ==
ארז גולן נולד ברחובות בשנת 1972 בתקופה בה התגוררה משפחתו בבסיס ח"א, תל נוף. בהיותו בן שנתיים נהרג אביו, טייס בחיל האוויר, בפעולת חילוץ פצועים בחרמון – עובדה שהשפיעה רבות על תחילת דרכו ויצירותיו בסוף שנות ה-90. יצירותיו הראשונות התאפיינו בגישה רומנטית לתפיסת האדם ושאיפותיו מול כוחות הטבע תוך חקירה של יסודות הצילום ומרכיביו בשחור לבן.

במרבית יצירותיו עושה גולן שימוש בהפשטה ובמינימליזם באופן מוצהר – תחילה בגישה מסורתית ובהדפסות שחור לבן גדולות ובהמשך בצבעוניות מונוכרומטית דוגמת סדרת "אבק" שהוצגה בגלריה נלי אמן ובמוזיאון הרצליה לאמנות. "אף שנוכחות הגוף האנושי אינה גלויה בעבודות, הרי שרידיו ותבנית התנהלותו במרחב הם המייצרים אותן מלכתחילה. וכך, חרף הגנאלוגיה השונה של תהליך היווצרותן והעמדה האידאולוגית השונה שבבסיסן, הגדלת העבודות מייצרת דימויים המזכירים מבחינה פורמליסטית את דינמיות עבודתם של אמני האקספרסיוניזם המופשט האמריקאי ואת ציורי הפעולה של ג'קסון פולוק במיוחד". הדס מאור מתוך קטלוג התערוכה "רקמת פעולה".

בשנת 1997 סיים תואר ראשון באקדמיה לאומנות ועיצוב בצלאל. בין השנים 1999–2006 התגורר גולן בסן פרנסיסקו, שם סיים תואר שני, היה אוצר בגלריית דיאגו ריביירה (Diego Rivera Gallery) ולאחר מכן כיהן כראש המחלקה ללימודי חוץ במכון האמנות של סן פרנסיסקו (San Francisco Art Institute). באותה תקופה החל ליצור סדרות של צילומי נוף, אותם הפך בעבודה דיגיטלית לצילומים היפר-ריאליסטים גדולי ממדים. בסדרות אלו המשיך גולן להדגיש את המימד האנושי הקטן אל מול איתני הטבע, בהשפעת היסטוריית צילומי הנוף של צלמי החוף המערבי.

יצירותיו של גולן נרכשו לאוספים פרטיים בישראל ומחוצה לה, כולל המוזיאון היהודי העכשווי בסן פרנסיסקו. ארז גולן חי ויוצר בישראל, הקים וניהל את בית הספר לצילום דאדא בתל אביב וניהל את המחלקה לצילום ב"מנשר לאמנות" בשנים 2007–2012. בתקופה זו אצר מספר תערוכות, כולל התערוכה "אני אמת/אני שקר", תערוכה קבוצתית לגיל יפמן, שני נחמיאס ואליס שאו ואת תערוכת "שר היער", תערוכת יחיד לאילון גנור. שתי התערוכות התקיימו בגלריית מנשר לאומנות.

== פרסים==
*1996 - פרס קרן שרת מטעם קרן התרבות אמריקה-ישראל
*1998 - פרס קרן שרת מטעם קרן התרבות אמריקה-ישראל
*1999 - פרס אמן צעיר מטעם משרד החינוך והתרבות

== תערוכות ==
=== תערוכות יחיד ===
*1997 - תערוכת יחיד, בית האמנים בירושלים
*1998 - תערוכת יחיד, מדרשה לאמנות, בית ברל
*1999 - תערוכת יחיד, גלריה נלי אמן, תל אביב
*2001 - Herbst Paviliion, San Francisco
*2001 - Gallery Paule Anglim, San Francisco
*2003 - אבק, גלריה נלי אמן, תל אביב
*2005 - משחקי מלכים, גלריה נלי אמן, תל אביב
*2008 - מכתבי אהבה, גלריה נלי אמן, תל אביב

=== תערוכות קבוצתיות===
*1997 - תערוכת זוכי קרן שרת, גלריית הוראס ריכטר, יפו
*1997 - תערוכת בוגרים בצלאל, גלריית המומחה, תל אביב
*1998 - ארטלינק 98, סות'ביס
*1999 - תערוכת זוכי פרס אמן צעיר, בית האמנים ע"ש זריצקי, תל אביב
*2000 - ארטיק 2000, המוזיאון לאמנות ישראלית, רמת גן
*2000 - 74th Annual Show, The Print Center, Philadelphia, PA
*2001 - Nevada Plus, Diego Rivera Gallery, San Francisco Art Institute
*2001 - Photography, Jernigan Wicker Fine Arts, San Francisco
*2001 - Introduction - Refusalon Gallery, San Francisco
*2003 - Art on Site 2, תל אביב
*2004 - [https://web.archive.org/web/20140807043422/http://hadasmaor.com/images/photos/embroidered-action/embroidered-heb.html רקמת פעולה], מוזיאון הרצליה לאומנות עכשווית

== קישורים חיצוניים ==
* [https://web.archive.org/web/20140328010841/http://www.amangallery.co.il/Artists/EREZ-GOLAN/BIO/Artists.aspx ארז גולן], באתר גלריה נלי אמן
* [https://web.archive.org/web/20140327234937/http://www.imj.org.il/artcenter/defaultH.asp?artist=272463&list=%D7%92 ארז גולן], באתר מוזיאון ישראל ירושלים
* [https://web.archive.org/web/20160303165434/http://www.herzliyamuseum.co.il/hebrew/june2004/jun04/embroidered-action רקמת פעולה], באתר מוזיאון הרצליה
* [http://www.openu.ac.il/zmanim/zmanim107/download/zmanim107-books_review1_104-109.pdf שבריריות קרובה רחוקה], באתר האוניברסיטה הפתוחה
* [http://www.haaretz.co.il/CM.art_item,418,208,15873,.aspx מכתבי אהבה], באתר עכבר העיר
* [http://www.nrg.co.il/online/47/ART1/788/438.html אוהבים אמנות בתל אביב], באתר nrg מעריב
* [https://web.archive.org/web/20140328011441/http://www.basis.org.il/%D7%9C%D7%99%D7%9E%D7%95%D7%93%D7%99-%D7%A6%D7%99%D7%9C%D7%95%D7%9D ראש המחלקה לצילום], באתר בית הספר בסיס
* [http://www.minshar.org.il/home/art/art-studens/120-2013-06-26-08-14-13/previous-exhibitions/ganor שר היער] , באתר מנשר לאומנות
* [http://www.haaretz.co.il/articles_item.aspx?BoneId=674&NsId=209&ObjId=35166 שווה מבט - שתי תערוכות חדשות], באתר עכבר העיר
* 

== הערות שוליים ==

קטגוריה:אמנים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:יתומי צה"ל
קטגוריה:ישראלים שנולדו ב-1972